Blaze7451/Wiki-th-20250601 huggingface dataset:
สถานีย่อย:เทคโนโลยีสารสนเทศ/บทความยอดเยี่ยม

อะโดบี แฟลช (Adobe Flash) หรือชื่อเดิมคือ แมโครมีเดีย แฟลช (Macromedia Flash) เป็นโปรแกรมที่ใช้ในการเขียนสื่อมัลติมีเดียที่เอาไว้ใช้สร้างเนื้อหาเกี่ยวกับ Flash ซึ่งตัว Flash Player พัฒนาและเผยแพร่โดยอะโดบีซิสเต็มส์ (เริ่มต้นพัฒนาโดยบริษัทฟิวเจอร์แวร์ ตอนหลังเปลี่ยนเป็นแมโครมีเดีย ซึ่งภายหลังถูกควบรวมกิจการเข้ากับอะโดบี) ซึ่งเป็นโปรแกรมที่ทำให้เว็บเบราว์เซอร์ สามารถแสดงตัวมันได้ ซึ่งมันมีความสามารถในการรองรับภาพแบบเวกเตอร์ และภาพแบบแรสเตอร์ และมีภาษาสคริปต์ที่เอาไว้ใช้เขียนโดยเฉพาะเรียกว่าแอ็กชันสคริปต์ (ActionScript) และยังสามารถเล่นเสียงและวิดีโอแบบสเตริโอได้
แต่ในความหมายจริง ๆ แล้ว แฟลชคือโปรแกรมแบบสิ่งแวดล้อมสำหรับการพัฒนาแบบเบ็ดเสร็จ (IDE) และ Flash Player คือ virtual machine ที่ใช้ในการทำงานงานของไฟล์ แฟลชซึ่งในภาษาพูดเราจะเรียกทั้งสองคำนี้ในความหมายเดียวกัน: "แฟลช" ยังสามารถความความถึงโปรแกรมเครื่องมือต่าง ๆ ตัวแสดงไฟล์หรือ ไฟล์โปรแกรม อ่านต่อ...
----
บทความยอดเยี่ยมก่อนหน้านี้: ยูทูบ - เมาส์ - นาโนเทคโนโลยี
ที่เก็บถาวร
สถานีย่อย:เทคโนโลยีสารสนเทศ/รู้ไหมว่า

* ...อาซิโม (ในภาพ) เป็นหุ่นยนต์ที่พัฒนาโดยบริษัทฮอนด้า รุ่นปัจจุบันสามารถเลียนแบบท่าทางมนุษย์ เช่นการเดิน วิ่ง ขึ้นบันได และเต้นรำได้ ส่วนชื่อ อาซิโม ในภาษาญี่ปุ่นแปลว่า “ขา”- ...โปรแกรมไมโครซอฟท์วินโดวส์ 1.0 แท้ที่จริงแล้วนั้นไม่เคยออกวางจำหน่าย ซึ่งรุ่นแรกที่แท้จริงคือวินโดวส์ รุ่น 1.01- ...วิทยาการอำพรางข้อมูล หมายถึงศาสตร์ในการซ่อนข้อมูล ทำให้คนทั่วไปไม่รู้ว่ามีข้อมูลลับอยู่ในสื่อต่างๆ เรายังสามารถอำพรางข้อมูลไปกับรูปภาพ เพลง หรือวิดีโอ ได้เช่นกัน
มหาวิทยาลัยมคธ

มหาวิทยาลัยมคธ (Magadh University) เป็นมหาวิทยาลัยรัฐบาล อยู่ในเมืองโพธิคยา อำเภอคยา รัฐพิหาร ประเทศอินเดีย จัดตั้งขึ้นโดยรัฐบัญญัติมหาวิทยาลัยแห่งรัฐพิหาร พ.ศ. 2519 ทั้งนี้ โดยพฤตินัยแล้วมหาวิทยาลัยก่อตั้งขึ้นใน พ.ศ. 2505 โดยนายสัตเยนทรา นารายัณ สิงห์ (Satyendra Narayan Singha) อดีตรัฐมนตรีว่าการกระทรวงศึกษาธิการของอินเดีย มีวัตถุประสงค์แรกเริ่มเพื่อการเผยแผ่พุทธศาสนา มหาวิทยาลัยเปิดทำการครั้งแรกในวันที่ 2 มีนาคม ปีก่อตั้งนั้นเอง ปัจจุบัน จัดการเรียนการสอนในสาขาเศรษฐศาสตร์ มนุษยศาสตร์ สังคมศาสตร์ วิทยาศาสตร์ พาณิชยศาสตร์ คอมพิวเตอร์ศึกษา วิทยาการคอมพิวเตอร์ แพทยศาสตร์ วิศวกรรมศาสตร์ และบริหารศาสตร์

**ประวัติ**
เริ่มดำเนินการก่อสร้างเมื่อวันที่ 1 มีนาคม พ.ศ. 2505 หรือ ค.ศ. 1962 มีท่าน สารวปัลลี เรธะ ขิสษานัน  (Sarvapalli Redha Khisshanan) ขณะดำรงตำแหน่งเป็นประธานาธิบดีของประเทศอินเดีย เป็นผู้มาวางศิลาฤกษ์ และมี ดร. เค เค ทุตตะ (Dr. K. K. Dutta) ผู้มีชื่อเสียงด้านประวัติศาสตร์โลก ได้รับการแต่งตั้งให้เป็นอธิการบดีท่านแรก
ในระยะแรกได้ดำเนินงานด้านการศึกษา 7 ภาควิชา 2 วิทยาเขต และ 27 วิทยาลัยในเครือข่ายเท่านั้น มหาวิทยาลัยมคธเป็นสถานที่ที่ดึงดูดนักปราชญ์ทางพุทธศาสนาได้ดี ทั้งชาวอินเดียและชาวต่างประเทศ
ในปัจจุบันนี้ได้กลายเป็นมหาวิทยาลัยที่มีขนาดใหญ่ มีวิทยาเขตถึง 45 แห่ง และวิทยาลัยในเครือข่ายอีก 96 แห่ง นอกจากนี้ยังมีวิทยาลัยทางแพทยศาสตร์อีก 2 แห่ง วิทยาลัยทางวิศวกรรมศาสตร์อีก 2 แห่ง มีพื้นที่ก่อสร้างของมหาวิทยาลัยทั้งหมดประมาณ 500 เอเคอร์ หรือประมาณ 1,250 ไร่ มหาวิทยาลัยมคธนับเป็นมหาวิทยาลัยที่มีชื่อเสียงอีกแห่งหนึ่งของประเทศอินเดีย และเป็นมหาวิทยาลัยของรัฐบาลอินเดีย และเป็นมหาวิทยาลัยที่มีนักศึกษาไทยตั้งแต่อดีตจนถึงปัจจุบันจำนวนมากกว่า 300 คน โดยคณะสังคมศาสตร์ (Social Sciences) เป็นคณะที่มีนักศึกษาไทยมากที่สุด
เมื่อวันที่ 20 ธันวาคม 2010 มีคนไทยที่สำเร็จการศึกษาตั้งแต่ปี 2007-2010 เข้าพิธีรับปริญญาดุษฎีบัณฑิตที่มหาวิทยาลัยมคธ จำนวน 31 คน 
คณะสังคมศาสตร์ มหาวิทยาลัยมคธ

**อ้างอิง**

**แหล่งข้อมูลอื่น**
 Magadh University, Bodhgaya, Bihar- MU Information date=2024-06-25 - MU Telegram- MU Instagram- MU WhatsApp- Gaya College, Gaya- Daudnagar College, Daudnagar, Aurangabad- S S College, Jehanabad date=2018-09-29 
หมวดหมู่:สถาบันอุดมศึกษาในประเทศอินเดีย
หมวดหมู่:สิ่งก่อสร้างในรัฐพิหาร
แม่แบบ:เหตุการณ์ปัจจุบัน/2550 กันยายน 25

*พระสงฆ์ และพระนิสิตจากมหาวิทยาลัยมหาจุฬาลงกรณราชวิทยาลัย และมหาวิทยาลัยมหามกุฏราชวิทยาลัย ยื่นหนังสือประท้วงมหาวิทยาลัยศิลปากร ให้ระงับการแสดงภาพ "ภิกษุสันดานกา" ภาพรางวัลชนะเลิศอันดับ 1 เหรียญทอง ของนายอนุพงษ์ จันทร จากการประกวดผลงานศิลปกรรมแห่งชาติครั้งที่ 53 ประจำปี 2550  (ประชาไท)
}
เข็ม (พืช)

เข็ม เป็นไม้พุ่มจัดอยู่ในวงศ์ Rubiaceae ลักษณะของดอกจะเกิดจากการอยู่รวมกันเป็นช่อ ๆ มีหลากหลายสี มีคุณค่าทางสมุนไพร  ดอกเข็มที่ยังตูมสามารถนำมาชุบแป้งหรือไข่ทอดทานเป็นอาหารได้
เข็มเป็นพืชที่ต้องการแสงแดดจัด ต้องการปริมาณน้ำปานกลาง สามารถทนต่อความแห้งแล้ง การให้น้ำ 3-5 วัน/ครั้ง ชอบดินร่วนซุย ดินร่วนปนทราย มีความชุ่มชื้น ใส่ปุ๋ยคอกหรือปุ๋ยหมัก อัตรา 0.5-1 กิโลกรัม/ต้น ควรใส่ 5-6 ครั้ง/ปี ขยายพันธุ์โดยการปักชำ การเพาะเมล็ด การตอน วิธีที่ได้ผลดีและนิยมกัน คือ การปักชำและการตอน

**การเพาะปลูก**
การปลูกในกระถางเพื่อประดับภายนอกอาคารบ้านเรือน 
ใช้กระถางทรงสูงขนาด 8-12 นิ้ว ใช้ปุ๋ยคอกหรือปุ๋ยหมัก แกลบผุ ดินร่วนอัตรา 1:1:1 ผสมดินปลูกควรเปลี่ยนกระถางปีละครั้งเพราะการเจริญเติบโตของทรงพุ่มโตขึ้นและเพื่อเปลี่ยนดินปลูกใหม่ทดแทนดินปลูกเดิมที่เสื่อมสภาพไป
การปลูกในแปลงปลูกเพื่อประดับบริเวณบ้านและสวน
นิยมปลูกเป็นกลุ่มตกแต่งสวนบริเวณบ้านหรือปลูกเป็นแนวรั้วก็ได้ สามารถตัดแต่งและบังคับรูปทรงได้ตามความเหมาะสม และความต้องการของผู้ปลูก ขนาดหลุมปลูก 30 x 30 x 30 เซนติเมตร ใช้ปุ๋ยคอก หรือปุ๋ยหมัก ดินร่วน อัตรา 1:2 ผสมดินปลูก

**ความเชื่อ**
คนไทยโบราณเชื่อว่า บ้านใดปลูกเข็มไว้ประจำบ้าน จะทำให้มีความฉลาดเฉียบแหลม เพราะเข็มคือสิ่งที่มึความแหลมคมดังนั้นคนไทยโบราณจึงใช้ดอกเข็มในพิธีไหว้ครูเพื่อจะได้เป็นนักปราชญ์ที่มีสติปัญญาฉลาดเฉียบแหลมนอกจากนี้ยังใช้ดอกเข็มเป็นเครื่องบูชาสิ่งศักดิ์สิทธิ์ และพิธีทางศาสนาได้เป็นสิริมงคลยิ่งนัก
เพื่อเป็นสิริมงคลแก่บ้านและผู้อาศัย ควรปลูกต้นเข็มไว้ ทางทิศตะวันออก ผู้ปลูกควรปลูกในวันพุธเพราะโบราณเชื่อว่าการปลูกไม้เพือเอาประโยชน์ทั่วไปทางดอก ให้ปลูกในวันพุธ

**อ้างอิง**
หมวดหมู่:สกุลเข็ม
หมวดหมู่:พืชแบ่งตามสกุล
สถานีย่อย:ดาราศาสตร์/บทนำ

ดาราศาสตร์ (Astronomy) คือ วิชาวิทยาศาสตร์ที่เกี่ยวกับการสังเกตและอธิบายธรรมชาติของดาวและวัตถุท้องฟ้า ศึกษาต้นกำเนิด วิวัฒนาการ สมบัติทางกายภาพและทางเคมี ของวัตถุต่าง ๆ รวมทั้งปรากฏการณ์ธรรมชาติที่สามารถสังเกตการณ์ได้ในท้องฟ้า เช่น อุปราคา ดาวหาง ดาวตก เป็นต้น
ดาราศาสตร์เป็นวิทยาศาสตร์สาขาหนึ่งในจำนวนไม่มากนัก ที่นักสมัครเล่นยังคงมีบทบาทสำคัญ โดยเฉพาะอย่างยิ่งในการค้นพบและเฝ้าสังเกตปรากฏการณ์ต่าง ๆ อาทิ ดาวหาง การเปลี่ยนแปลงความสว่างของดาวแปรแสง บางคนอาจเข้าใจผิด นำดาราศาสตร์ไปปะปนกับโหราศาสตร์ หรือคิดว่าสองอย่างนี้เป็นสิ่งเดียวกัน แม้ว่าศาสตร์ทั้งสองจะมีจุดกำเนิดร่วมกัน แต่ปัจจุบันมีความแตกต่างกันอย่างมาก นักดาราศาสตร์ใช้ระเบียบวิธีทางวิทยาศาสตร์ แต่นักโหราศาสตร์ไม่ใช้
สถานีย่อย:ดาราศาสตร์/บทความแนะนำ

ไฟล์:Planet HD 189733b.jpg|160px|right|ภาพวาดของดาวเคราะห์นอกระบบ HD 189733 b
ดาวเคราะห์นอกระบบ (extrasolar planet หรือ exoplanet) คือ ดาวเคราะห์ที่โคจรรอบดาวฤกษ์ดวงอื่นที่ไม่ใช่ดวงอาทิตย์ และอยู่ในระบบดาวเคราะห์อื่นที่ไม่ใช่ระบบสุริยะเดียวกันกับโลก นับถึงวันที่ 1 กันยายน ค.ศ. 2014 มีการตรวจค้นพบและยืนยันการค้นพบดาวเคราะห์นอกระบบรวมทั้งสิ้นแล้วมากกว่า 1800 ดวง (1821 ดวง ในระบบดาวเคราะห์ 1135 แห่ง ในจำนวนนี้ 467 แห่งประกอบด้วยดาวเคราะห์มากกว่าหนึ่งดวง และถูกบรรจุไว้ในสารานุกรมดาวเคราะห์นอกระบบ โดยส่วนมากพบจากการตรวจวัดด้วยวิธีความเร็วแนวเล็งและกระบวนการทางอ้อมต่าง ๆ มากกว่าวิธีการถ่ายภาพโดยตรง ดาวเคราะห์นอกระบบส่วนใหญ่เป็นดาวเคราะห์แก๊สยักษ์คล้ายกับดาวพฤหัสบดี ซึ่งน่าจะเป็นผลจากกระบวนวิธีในการตรวจจับนั่นเอง แต่ผลการตรวจจับในระยะหลังมีแนวโน้มจะพบดาวเคราะห์นอกระบบขนาดเล็กลง ปัจจุบันมีการค้นพบดาวเคราะห์หินขนาดเบาเป็นจำนวนมากกว่าจำนวนดาวเคราะห์แก๊สยักษ์แล้ว
ดาวเคราะห์นอกระบบเริ่มเป็นหัวข้อตรวจสอบทางวิทยาศาสตร์ที่สำคัญตั้งแต่ช่วงกลางคริสต์ศตวรรษที่ 19 นักดาราศาสตร์โดยทั่วไปเชื่อว่าดาวเคราะห์นอกระบบมีอยู่จริง แต่ไม่อาจทราบได้ว่ามันมีลักษณะเช่นไร หรือคล้ายคลึงกับดาวเคราะห์ในระบบสุริยะเพียงใด การตรวจพบดาวเคราะห์นอกระบบครั้งแรกเกิดขึ้นในปี ค.ศ. 1995 ด้วยวิธีตรวจวัดด้วยความเร็วแนวเล็ง ค้นพบดาวเคราะห์แก๊สยักษ์ที่มีคาบการโคจร 4 วันอยู่รอบดาว 51 เพกาซี นับแต่นั้นก็ตรวจพบดาวเคราะห์นอกระบบเพิ่มมากขึ้น เมื่อถึงปี ค.ศ. 2000 ก็มีการตรวจพบเพิ่มขึ้นทุกปีมากกว่าปีละ 15 ดวง และมีการตรวจพบเพิ่มขึ้นถึง 61 ดวงในปี ค.ศ. 2007 ประมาณการว่า อย่างน้อย 10% ของดวงดาวที่มีลักษณะคล้ายดวงอาทิตย์จะต้องมีดาวเคราะห์บริวาร โดยสัดส่วนที่แท้จริงอาจสูงกว่านั้น การค้นพบดาวเคราะห์นอกระบบทำให้เกิดคำถามขึ้นอีกว่า จะมีบางดวงที่เอื้อต่อสิ่งมีชีวิตหรือไม่
ซ่อนกลิ่น

ซ่อนกลิ่น มีชื่อตามภาษาท้องถิ่นว่า หอมไกล หรือ หอมไก๋ (ภาคเหนือ) ดอกเข่า (ภาคอีสาน)เป็นพรรณไม้ล้มลุกชนิดหนึ่ง ประเภทพืชใบเลี้ยงเดี่ยว มีดอกสีขาว กลิ่นหอม มีหัวอยู่ใต้ดิน อยู่ในวงศ์  Amaryllidaceae ส่วนชื่อสามัญคือ Tuberose มาจากภาษาละติน tuberosa มีถิ่นกำเนิดในทวีปอเมริกาใต้  มักขึ้นได้ดีในดินที่ระบายน้ำได้สะดวก สารสกัดของพืชชนิดนี้ใช้เป็นเครื่องหอมมาตั้งแต่สมัยโบราณ 

**อ้างอิง**

**แหล่งข้อมูลอื่น**
หมวดหมู่:วงศ์ย่อยศรนารายณ์
หมวดหมู่:ไม้ดอกไม้ประดับ
สถานีย่อย:ดาราศาสตร์/ภาพยอดเยี่ยม

300px
ภาพถ่ายสีของดาวพลูโตจากยาน นิวฮอไรซันส์ เมื่อวันที่ 14 กรกฎาคม 2558 ยานฮอไรซันส์ออกเดินทางจากโลกตั้งแต่ปี 2549 ใช้แรงเหวี่ยงจากแรงโน้มถ่วงของดาวพฤหัสบดีเพื่อขับเคลื่อนการเดินทางสู่แถบไคเปอร์ ยานบินผ่านดาวพลูโตและดาวบริวารอีก 5 ดวงของพลูโตเป็นระยะเวลาประมาณ 30 นาที และได้ถ่ายภาพพื้นผิวของดาวเหล่านั้นส่งข้อมูลกลับมายังโลก อันจะช่วยให้นักวิทยาศาสตร์ทำความเข้าใจกับระบบสุริยะของเราได้มากขึ้น
นะนะอิโระ โนะ อะชิตะ ~brand new beat~ / Your Color

นะนะอิโระ โนะ อะชิตะ ~แบนด์ นิว บีท ~ / ยัวร์ คัลเลอร์ (七色の明日 ～brand new beat～ / Your Color) เป็นซิงเกิลภาษาญี่ปุ่นที่ 19 และเป็นดับเบิ้ล เอ ไซด์ ซิงเกิลที่ 5 ของโบอา วางจำหน่ายเมื่อวันที่ 5 เมษายน พ.ศ. 2549 ซึ่งซิงเกิลนี้เปิดตัววันแรกในอันดับที่ 1 เดลี่ชาร์ตก่อนจะตกลงไปอยู่ในอันดับที่ 3 ในวันถัดมา เปิดสัปดาห์แรกในอันดับที่ 3 และมียอดขายรวม 90,936 แผ่น 
เพลงะานะอิโระ โนะ อะชิตะ~แบรนด์ นิว บีท~เป็นเพลงประกอบโฆษณาเครื่องสำอางของฟาซิโอ ส่วนเพลง Your Color เป็นเพลงประกอบเกมของเครื่องเอกซ์บ็อกซ์ 360 อย่าง "ไนตี้ไน ไนท์"

**รายชื่อเพลง**
# 七色の明日 ～brand new beat～ 
# Your Color 
# 七色の明日 ～brand new beat～ (TV MIX) 
# Your Color (TV MIX) 

**มิวสิกวีดีโอ**
# 七色の明日 ～brand new beat～ video clip 
# 七色の明日 ～brand new beat～ video clip dance ver. 

**การแสดงสด**
 31 มีนาคม พ.ศ. 2549 — Music Station Spring Super Live - "Nanairo no Ashita ~brand new beat~" - 3 เมษายน พ.ศ. 2549 — Hey! Hey! Hey! 500th Episode Special Live - "Nanairo no Ashita ~brand new beat~" - 7 เมษายน พ.ศ. 2549 — Music Fighter - "Your Color"- 15 เมษายน พ.ศ. 2549 — CDTV - "Your Color"- 22 ธันวาคม พ.ศ. 2549 — Music Station Super Live 2006 - "Nanairo no Ashita ~brand new beat~" 

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของโบอา
กัญชง

กัญชง เป็นไม้ล้มลุกมีลักษณะทางพฤกษศาสตร์คล้ายกัญชา แตกต่างกัน คือ ต่อมน้ำมันของกัญชงมีน้อยกว่า เดิมเป็นพืชที่เติบโตเฉพาะในเอเชียตะวันออก แต่ปัจจุบันกระจายไปทั่วโลก เนื่องจากมีการเพาะปลูกอย่างแพร่หลาย จัดอยู่ในพืชซึ่งให้ประโยชน์หลักทางด้านสิ่งทอเป็นสำคัญ พืชชนิดนี้ได้รับการจัดประเภทครั้งแรกโดยคาร์ล ลินเนียสใน ค.ศ. 1753
ในเดิมทีนั้นกัญชงเคยเป็นพืชล้มลุกที่ได้รับการจัดให้อยู่ในวงศ์เดียวกับพืชตระกูลตำแย (Urticaceae) แต่ว่าในตอนหลังนั้นพบว่ามันมีคุณสมบัติและลักษณะเฉพาะหลายอย่างที่ต่างออกไปจากพืชตระกูลตำแยเป็นอย่างมาก จึงได้รับการแบ่งเป็นอีกวงศ์หนึ่งโดยเฉพาะนั้นคือวงศ์ Cannabidaceae

**กัญชงกับชาวม้ง**
กัญชงนั้นถือว่า เป็นพืชพื้นบ้านที่มีความสำคัญกับวัฒนธรรมประเพณีของชาวม้งนับตั้งแต่ที่เกิดมาจนตายเป็นอย่างมาก เรียกในภาษาม้งว่า "หมั้ง" หรือ "ม่าง" ตามความเชื่อของม้ง เชื่อว่าเทพเจ้า หรือ เย่อโซ๊ะ (Yawm Saub) เป็นผู้สร้างโลก สร้างมนุษย์ และได้ประทานพันธุ์พืช พันธุ์สัตว์ มาให้มนุษย์ได้ใช้ หมั้งก็เป็นพันธุ์พืชชนิดหนึ่งที่ได้ประทานมาให้มนุษย์ได้ใช้ทำเป็นเครื่องนุ่งห่ม ใช้สอย และใช้ในพิธีกรรมต่าง ๆ
ชาวม้งจะลอกเปลือกกัญชง แล้วนำเส้นใยมาต่อกันเป็นเส้น เพื่อใช้เป็นเส้นด้ายและเส้นเชือก นอกจากนี้ยังใช้ในพิธีกรรมต่าง ๆ และใช้เป็นรองเท้าของคนตายเพื่อเดินทางไปสวรรค์ ทำเป็นเป็นด้ายสายสิญจน์พิธีกรรมต่าง ๆ ตลอดจนใช้ทอผ้า ทำเครื่องนุ่งห่ม ที่สำคัญคือในพิธีอัวเน้งหรือพิธีเข้าทรง ซึ่งเป็นงานประเพณีสำคัญของชาวม้ง 

**กัญชงในประเทศไทย**
ตั้งแต่วันที่ 15 ธันวาคม พ.ศ. 2563 กระทรวงสาธารณสุขได้ประกาศให้กัญชาและกัญชงยังคงเป็นยาเสพติดให้โทษประเภท 5 เพียงแต่ส่วนของกัญชงที่ได้จากการปลูกหรือผลิตในประเทศ ได้แก่ ใบที่ไม่ติดกับช่อดอก กิ่ง ก้าน ลำต้น เปลือก ราก และ เส้นใย รวมถึงสารสกัดที่มี CBD เป็นส่วนประกอบและกากที่เหลือจากการสกัด ซึ่งต้องมี THC ไม่เกินร้อยละ 0.2 เมล็ดกัญชงน้ำมันและสารสกัดจากเมล็ดกัญชง ไม่จัดเป็นยาเสพติดให้โทษในประเภท 5 โดยสามารถนำไปใช้ประโยชน์ทางการแพทย์ การศึกษาวิจัย ผลิตภัณฑ์สุขภาพ และอื่น ๆ ได้ ประชาชนสามารถใช้ส่วนต่าง ๆ ของกัญชงที่ไม่จัดเป็นยาเสพติดดังกล่าว ไปประกอบอาหาร ทำยารักษาโรค เป็นต้น ส่วนการนำเข้ากัญชงสามารถทำได้ โดยขออนุญาตเป็นยาเสพติด ยกเว้น เปลือกแห้ง แกนลำต้นแห้ง และเส้นใยแห้ง ซึ่งได้รับการยกเว้นไม่เป็นยาเสพติดตามประกาศนี้

**ดูเพิ่ม**
 กัญชา

**อ้างอิง**

**แหล่งข้อมูลอื่น**
หมวดหมู่:กัญชา
วงเครื่องสายเครื่องเดี่ยว

วงเครื่องสายเครื่องเดี่ยว
เป็นวงดนตรีไทยประเภทเครื่องสาย ประกอบด้วยเครื่องดนตรีขนาดเล็ก เหมาะสำหรับใช้บรรเลงในอาคารหรือบริเวณที่มีสถานที่จำกัด มีเครื่องดนตรีที่ใช้บรรเลงดังนี้
# ซอด้วง
# จะเข้
# ซออู้
# ขลุ่ยเพียงออ
# ฉิ่ง
# โทน
# รำมะนา

หมวดหมู่:วงดนตรีไทย
วิกิพีเดียภาษาเบงกอล

วิกิพีเดียภาษาเบงกอล ( বাংলা উইকিপিডিয়া) เป็นสารานุกรมวิกิพีเดียที่จัดทำขึ้นในภาษาเบงกอล เปิดตัวในวันที่ 27 มกราคม ค.ศ. 2004 โดยมีบทความมากกว่า 10,000 บทความในเดือนตุลาคม ค.ศ. 2006 กลายเป็นวิกิพีเดียภาษาในเอเชียใต้ที่สองที่ทำได้ ณ วันที่  วิกิพีเดียภาษาเบงกอลมีบทความ Special:Statistics|N บทความกับผู้ใช้ที่มีความเคลื่อนไหวต่อเดือนที่ N บัญชี 
ใน ค.ศ. 2018 มีผู้เข้าชมวิกิพีเดียภาษาเบงกอลจากทั่วโลกประมาณ 190 ล้านครั้ง โดยทำเป็นจำนวนเฉลี่ยได้ที่มากกว่า 500,000 ครั้งต่อวัน

**อ้างอิง**

**แหล่งข้อมูลอื่น**
  วิกิพีเดียภาษาเบงกอล -  วิกิพีเดียภาษาเบงกอล รุ่นโทรศัพท์-  Bengali Wikipedia in Wikiscan date=2021-07-29 . Wikiscan is website that provides real-time and other statistics for Wikimedia wikis.
เบงกอล
วิกิพีเดียภาษานาโปลี

ภาพโลโก้วิกิพีเดียภาษานาโปลี
วิกิพีเดียภาษานาโปลี เป็นสารานุกรมวิกิพีเดียที่จัดทำขึ้นในภาษานาโปลี ปัจจุบันวิกิพีเดียภาษานาโปลีมีบทความมากกว่า 13,000 บทความ (กันยายน 2550)

**โลโก้**

**แหล่งข้อมูลอื่น**
  วิกิพีเดียภาษานาโปลี
นาโปลี
วิกิพีเดียภาษาฮินดี

วิกิพีเดียภาษาฮินดี () เป็นสารานุกรมวิกิพีเดียที่จัดทำขึ้นในภาษาฮินดี เริ่มสร้างเมื่อเดือนกรกฎาคม ค.ศ. 2003 ปัจจุบันวิกิพีเดียภาษาฮินดีมีบทความทั้งหมด N บทความ ( )
โดยเฉลี่ย มีผู้เข้าชมวิกิพีเดียภาษาฮินดีในเดือนธันวาคม ค.ศ. 2022 ที่ 50 ถึง 70 ล้านครั้งต่อเดือน ส่วนใหญ่มาจากอินเดีย

**โลโก้**

**อ้างอิง**

**แหล่งข้อมูลอื่น**
  วิกิพีเดียภาษาฮินดี
ฮินดี
วิกิพีเดียภาษาแอลเบเนีย

วิกิพีเดียภาษาแอลเบเนีย (Wikipedia Shqip) เป็นสารานุกรมวิกิพีเดียที่จัดทำขึ้นในภาษาแอลเบเนีย เริ่มสร้างเมื่อ 12 ตุลาคม พ.ศ. 2546 ณ วันที่    วิกิพีเดียภาษานี้มีบทความถึง N บทความ

**อ้างอิง**

**แหล่งข้อมูลอื่น**
sq วิกิพีเดียภาษาแอลเบเนีย- sq  วิกิพีเดียภาษาแอลเบเนีย รุ่นโทรศัพท์
แอลเบเนีย
วิกิพีเดียภาษาลักเซมเบิร์ก

วิกิพีเดียภาษาลักเซมเบิร์ก (Wikipedia op Lëtzebuergesch) เป็นสารานุกรมวิกิพีเดียที่จัดทำขึ้นในภาษาลักเซมเบิร์ก เริ่มสร้างเมื่อ 21 กรกฎาคม ค.ศ. 2004 ปัจจุบันวิกิพีเดียภาษาลักเซมเบิร์กมีบทความถึง N บทความ ณ เดือน ค.ศ. 

**อ้างอิง**

**แหล่งข้อมูลอื่น**
วิกิพีเดียภาษาลักเซมเบิร์ก
ลักเซมเบิร์ก
วิกิพีเดียภาษาลัตเวีย

วิกิพีเดียภาษาลัตเวีย (Vikipēdija latviešu valodā, LV vikipēdija latviešu valodā.ogg) เป็นสารานุกรมวิกิพีเดียที่จัดทำขึ้นในภาษาลัตเวีย สร้างขึ้นเมื่อวันที่ 6 มิถุนายน ค.ศ. 2003 ปัจจุบันมีบทความทั้งหมดมากกว่า  บทความ ถือเป็นวิกิพีเดียกลุ่มภาษาบอลต์ที่มีบทความมากเป็นอันดับ 2
ณ เดือนกุมภาพันธ์ ค.ศ. 2021 วิกิพีเดียภาษาลัตเวียเป็นหน้าวิกิพีเดียที่มีผู้เข้าชมมากที่สุดในประเทศลัตเวีย รองลงมาถือวิกิพีเดียภาษารัสเซียและวิกิพีเดียภาษาอังกฤษ

**ภาพ**

**หมายเหตุ**

**อ้างอิง**

**แหล่งข้อมูลอื่น**
  วิกิพีเดียภาษาลัตเวีย lv-  วิกิพีเดียภาษาลัตเวียในทวิตเตอร์ lv- สถานทูตวิกิพีเดียภาษาลัตเวีย (อังกฤษ, ฝรั่งเศส, เยอรมัน, โปแลนด์ และรัสเซีย)
ลัตเวีย
วิกิพีเดียภาษาไอซ์แลนด์

ภาพโลโก้วิกิพีเดียภาษาไอซ์แลนด์
วิกิพีเดียภาษาไอซ์แลนด์ เป็นสารานุกรมวิกิพีเดียที่จัดทำขึ้นในภาษาไอซ์แลนด์ เริ่มสร้างเมื่อ 5 ธันวาคม พ.ศ. 2546 ปัจจุบันวิกิพีเดียภาษาไอซ์แลนด์มีบทความมากกว่า 17,000 บทความ (กันยายน 2550)

**แหล่งข้อมูลอื่น**
  วิกิพีเดียภาษาไอซ์แลนด์
ไอซ์แลนด์
มิสเตอร์ บีนฉบับการ์ตูนแอนนิเมชัน

มิสเตอร์ บีนฉบับการ์ตูนแอนนิเมชัน (อังกฤษ: Mr Bean: The Animated Series) เป็นรายการการ์ตูนของประเทศอังกฤษ ออกอากาศเมื่อวันที่ 25 มกราคม ค.ศ. 2002 ถึง 8 ตุลาคม ค.ศ. 2019 มีตอนทั้งหมด 130 ตอน
มีสสีส วิคเก็ด (ซ้าย) มิสเตอร์ บีน (กลาง) ไอรมา ก็อบ (ขวา)

**ตัวละคร**
 มิสเตอร์บีน- เท็ดดี้- ไอรมา ก็อบ - หญิงสาวที่เป็นแฟนของมิสเตอร์.บีน- มีสสีส วิคเก็ด

**รายชื่อตอน**
สำหรับตอนของมีสเตอร์บีนฉบับการ์ตูนนั้นจะออกอากาศวันละ 2 ตอนด้วยกัน
หมวดหมู่:การ์ตูนสหราชอาณาจักร
ม
ม
หมวดหมู่:การ์ตูน
หมวดหมู่:รายการโทรทัศน์ที่มีฉากในลอนดอน
ชนชั้นกระฎุมพี

กระฎุมพี (/กฺระดุมพี/) เป็นชนชั้นทางสังคมกลุ่มหนึ่ง ซึ่งอยู่ในกลุ่มชนชั้นกลางหรือชนชั้นพ่อค้าวาณิช ซึ่งได้สถานะทางสังคมหรืออำนาจมาจากหน้าที่การงาน การศึกษา หรือความมั่งมี (ซึ่งตรงกันข้ามกับพวกอภิชน) เป็นชนชั้นที่มีฐานะจากการค้าขายหรืองานช่างฝีมือ ไม่มีที่ดินเป็นของตนเอง ซึ่งอาจหมายรวมถึง นายทุน นายทุนน้อย คนชั้นกลาง ส่วน "ไพร่กระฎุมพี" นั้น หมายถึงชนชั้นที่อยู่ต่ำกว่ากระฎุมพีแต่สูงกว่าชนชั้นที่ต่ำที่สุดในสังคม เป็น "พลเมืองที่มีเงินพอใช้เลี้ยงชีวิตไม่เป็นทาสบุคคลผู้ใด"
แนวคิดเช่น เสรีภาพส่วนบุคคล สิทธิพลเมืองและการนับถือศาสนา และการค้าเสรี ล้วนสืบทอดมาจากปรัชญาของกระฎุมพี

**ในมุมมองมาร์กซิสต์**
หนึ่งในการวิจารณ์กระฎุมพีที่ทรงอิทธิพลที่สุดมาจาก คาร์ล มาร์กซ โดยเขาโจมตีทฤษฎีการเมือง และมุมมองต่อประชาสังคมและวัฒนธรรมพลเมืองของกระฎุมพี ที่เชื่อว่าแนวคิดและสถาบันต่าง ๆ เหล่านี้เป็นความจริงสากลเสมอ
ในมุมมองของมาร์กซนั้น แนวคิดเหล่านี้เป็นเพียงอุดมการณ์ของกระฎุมพีในฐานะชนชั้นปกครองกลุ่มใหม่ ซึ่งต้องการจะจัดระเบียบสังคมตามสิ่งที่ตนจินตนาการ

**กระฎุมพีในประเทศไทย**
ลักษณะเด่นของกระฎุมพีในประเทศไทยก็คือ การกำเนิดและแหล่งที่มาของกระฎุมพีในสังคมรัตนโกสินทร์นั้นไม่ได้กำเนิดแยกเป็นอิสระจากชนชั้นศักดินา ที่ครอบครองอำนาจและผลประโยชน์เศรษฐกิจของอาณาจักรมาก่อน

**รูปศัพท์**
ความหมายตามพจนานุกรม ฉบับราชบัณฑิตยสถาน พ.ศ. 2525 ได้ให้ความหมายไว้ดังนี้ น. (1) คำนี้เดิมแปลว่า คนมั่งมี, พ่อเรือน. ในอินเดียบางแห่งหมายความว่า ชนจำพวกศูทรที่มั่งมีขึ้น (หนังสือ Hobson-Jobson ในคำว่า Kumbi-กุมพี), ภาษาทมิฬ (ภาษาปาก) ว่า คนจน.
คำว่า กระฎุมพี นี้ มาจากภาษาสันสกฤตว่า กุฎุมฺพี หรือ กุฏุมฺพิก (กุ-ตุม-พิ-กะ) ซึ่งแปลว่า ผู้มีทรัพย์ ซึ่งก็มาจากคำว่า กุฏุมฺพ (กุ-ตุม-พะ) ที่แปลว่า ขุมทรัพย์ ลง ณี และ อิก (อิ-กะ) ปัจจัยในตทัสสัตถิตัทธิต จึงแปลว่า ผู้มีทรัพย์ หรือ ผู้มีขุมทรัพย์ มีฐานะต่ำกว่า เศรษฐี ตามปรกติมักจะเป็น ลูกน้อง หรือ บริวาร ของเศรษฐี
พจนานุกรม ฉบับราชบัณฑิตยสถาน พ.ศ. 2542 อธิบายว่า เป็นคำนามหมายถึง "ชนชั้นต่ำ, นิยมใช้เข้าคู่กับคำ ไพร่ เป็น ไพร่กระฏุมพี" โดยระบุว่ามาจากคำสันสกฤตว่า "กุฎุมฺพิก" แปลว่า "คนมั่งมี"

**ในวัฒนธรรม**
 เพลง คนกับควาย ของวงคาราวาน มีการใช้คำนี้ ในเนื้อเพลงท่อนหนึ่งว่า "...กระฎุมพีกินแรงแบ่งชนชั้น ชนชั้นชาวนาจึงต่ำลง..."

**อ้างอิง**

**แหล่งข้อมูลอื่น**
  The Democratic State - A Critique of Bourgeois Sovereignty 
หมวดหมู่:ชนชั้นทางสังคม
หมวดหมู่:ทฤษฎีมาร์กซิสต์
แอ๊บแบ๊ว

แอ๊บแบ๊ว เป็นคำวิเศษณ์ หมายถึง ทำหน้าตาใสซื่อไร้เดียงสา
คำว่า "แอ๊บ" อาจมาจากคำว่า "แอบนอร์มอล" (abnormal) ในภาษาอังกฤษที่แปลว่า ไม่ปรกติ ส่วนคำว่า "แบ๊ว" อาจมาจากคำว่า "บ้องแบ๊ว"
นอกจากนี้ ภาษาที่คนบางกลุ่มในอินเทอร์เน็ตนิยมใช้ในทำนองชวนให้ดูน่ารักเหมือนเด็กใสซื่อ (เช่น "ทำไม" ว่า "ทามมาย", "อะไร" ว่า "อาราย") ซึ่งเรียกภาษาแชต นั้น บางทีก็เรียกว่า ภาษาแอ๊บแบ๊ว
หมวดหมู่:สแลง
ซีราลีโนน

ซีราลีโนน
ซีราลีโนน (Zearalenone, ZEA) ซึ่งเป็นสารพิษจากเชื้อราตระกูลฟูซาเรียม (Fusarium spp) ที่มักจะพบปนเปื้อนอยู่ในธัญพืช และผลิตภัณฑ์จากธัญพืชหลายชนิด

**อ้างอิง**
หมวดหมู่:สารพิษ
สวนสัตว์สิงคโปร์

สวนสัตว์สิงคโปร์
สวนสัตว์สิงคโปร์ (新加坡动物园; Singapore Zoo, Singapore Zoological Gardens) เป็นสวนสัตว์ในประเทศสิงคโปร์ เปิดเมื่อ 23 มิถุนายน ค.ศ. 1973 ในพื้นที่ 28 เฮกตาร์

**ภายในสวนสัตว์**
ในสวนสัตว์สิงคโปร์นี้มีสัตว์ป่า, สัตว์เลื้อยคลาน, สัตว์ปีก อย่างเช่น กวาง, เสือโคร่ง, ช้าง, ม้าลาย, ยีราฟ, สิงโต, เสือโคร่งขาว, หมีขั้วโลก, ฮิปโปแคระ, ลิง, นกกระจอกเทศ, นกแก้ว, งู, กิ้งก่า เป็นต้น มีสัตว์ทั้งหมดราว 2,500 ชนิด
สวนสัตว์มีพื้นที่ทั้งหมด 90 เฮกเตอร์ ส่วนที่เป็นพื้นที่สำหรับสัตว์อาศัยอยู่มี 28 เฮกเตอร์

**อ้างอิง**

**แหล่งข้อมูลอื่น**
  เว็บไซต์สวนสัตว์สิงคโปร์  date=2017-12-29 
*103.79414
หมวดหมู่:สวนสัตว์ในประเทศสิงคโปร์
หมวดหมู่:สถานที่ท่องเที่ยวในประเทศสิงคโปร์
รายชื่อภรรยาในพระบาทสมเด็จพระนั่งเกล้าเจ้าอยู่หัว

นี่คือรายนามเจ้าจอมในพระบาทสมเด็จพระนั่งเกล้าเจ้าอยู่หัว

**รายนาม**

**อ้างอิง**

**ดูเพิ่ม**
 รายพระนามพระภรรยาเจ้าและพระสนมในรัชกาลที่ 1 และ พระราชสันตติวงศ์ในพระบาทสมเด็จพระพุทธยอดฟ้าจุฬาโลก- รายพระนามพระภรรยาเจ้าและพระสนมในรัชกาลที่ 2 และ พระราชสันตติวงศ์ในพระบาทสมเด็จพระพุทธเลิศหล้านภาลัย- รายพระนามพระภรรยาเจ้าและพระสนมในรัชกาลที่ 3 และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว- รายพระนามพระภรรยาเจ้าและพระสนมในรัชกาลที่ 4 และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว- รายพระนามพระภรรยาเจ้าและพระสนมในรัชกาลที่ 5 และ พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว- ราชสกุล

หมวดหมู่:รายชื่อสตรีไทย
เอเวอร์ลาสติง

"เอเวอร์ลาสติง" (Everlasting) คือซิงเกิลภาษาญี่ปุ่นอันดับที่ 18 ของโบอาในรูปแบบแม็กซีซิงเกิล ออกจำหน่ายเมื่อวันที่ 18 มกราคม พ.ศ. 2549 โดยซิงเกิลนี้เปิดตัวในสัปดาห์แรกอันดับที่ 4 และมียอดขายรวม 74,744 ชุด  และนอกจากนี้ยังเป็นซิงเกิลภาษาเกาหลีอันดับที่ 4 อีกด้วย  ออกจำหน่ายเมื่อวันที่ 20 มกราคม พ.ศ. 2549 โดยเปิดตัวที่อันดับที่ 5 และมียอดขายประมาณ 20,000 ชุด
เพลง "เอเวอร์ลาสติง" เป็นเพลงประกอบรายการ คิเซคิโนะโทบิระ เทเลบิโนชิคาระ  ทางช่องทีวีฮาซาฮี  และนอกจากนี้ยังเป็นเพลงโฆษณาของ music.jp อีกด้วย  ส่วนเพลงหน้าบีอย่าง "ซาวด์สเคป" เป็นเพลงประกอบภาพยนตร์เรื่อง โอลิเวอร์ทวิสต์ ที่ฉายในประเทศญี่ปุ่น 

**รายชื่อเพลง**

**ฉบับญี่ปุ่น**
# Everlasting 
# soundscape  
# Everlasting (classical ver.) 
# Everlasting (TV MIX) 
# soundscape (TV MIX)

**ฉบับเกาหลี**
# Everlasting 
# 슬픔은 넘쳐도 (People say...) 
# Everlasting (Classic Ver.) 
# Everlasting (Instrumental) 
# 슬픔은 넘쳐도 (Instrumental) 

**ชาร์ต**
ชาร์ตออริกอน 
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของโบอา
แอร์ เดอะมูฟวี่

แอร์ เดอะมูฟวี่ (AIR The Movie) เป็นอะนิเมะที่ดัดแปลงจากเกมคอมพิวเตอร์ชื่อ แอร์ ซึ่งสร้างขึ้นสำหรับออกฉายในโรงภาพยนตร์ กำกับโดย โอซามุ เดซากิ ออกแบบตัวละครโดย อะเคมิ โคบายาชิ และผลิตโดย โตเอแอนิเมชัน เข้าฉายครั้งแรกในประเทศญี่ปุ่นเมื่อวันที่ 5 กุมภาพันธ์ พ.ศ. 2548 และออกวางจำหน่ายในรูปแบบ DVD เมื่อวันที่  5 สิงหาคม ปีเดียวกัน โดยจัดทำออกมา 3 เวอร์ชัน ได้แก่ the Collector's Edition, the Special Edition และแบบธรรมดา (the Regular Edition)

**เนื้อเรื่องย่อ**
ในฤดูร้อน ยูกิโตะ คุนิซากิ ชายหนุ่มที่ต้องร่อนเร่พเนจร เล่นกลตุ๊กตาเพื่อหาเลี้ยงตนเอง ซึ่งเป็นวิชาชีพที่ได้รับต่อกันมาเป็นทอดๆ เขาได้มาหยุดอยู่ในเมืองๆหนึ่ง แล้วเขาก็ได้พบกับ มิซุสุ คามิโอะ ขณะที่กำลังฝึกขี่จักรยานริมชายหาด แล้วก็ล้มแล้วล้มอีก ในภาคนี้ เขาเล่นกลตุ๊กตาได้รายได้ดีมาก เด็กๆในเมืองทุกคนต่างสนใจในกลตุ๊กตาที่เขาเล่น มิซุสุ เห็นเขาเข้า ก็เลยขอร้องให้ช่วยขี่จักรยานพาเธอไปทำรายงานภาคฤดูร้อน เพราะเธอขี่จักรยานไม่เป็นนั่นเอง  เขาพาเธอไปยังที่ต่าง ๆ เพื่อรวบรวมข้อมูลทำรายงาน  แล้วเรื่องวุ่นๆ จากการทำรายงานชิ้นนี้ของเธอจะเป็นอย่างไรนะ

**ฉากและการลำดับเรื่องราว**
การลำดับเรื่องราวในแอร์ เดอะมูฟวี่
# จะเป็นการลำดับแบบสรุป จากอะนิเมะที่เคยฉายในทีวี แต่เหตุการณ์จะต่างกันออกไปเล็กน้อย แต่ก็มีบางส่วนที่เหมือนกัน
# ฉาก ลายเส้น ดูดีกว่าแอร์ (ภาคปกติ) อย่างมาก  
# จะลำดับเรื่องราว เจาะจงในส่วนเฉพาะของมิซุสุ เพียงคนเดียว คือ จะไม่มีคนอื่นเข้ามาเกี่ยวข้อง  
# เรื่องราวแต่ละฉากแต่ละตอนที่ยูกิโตะกับมิซุสุอยู่ใกล้กัน จะต้องนำไปเปรียบเทียบกับ ฉากที่ คันนะ กับ ริวยะ อยู่ใกล้กันเสมอ
# การทำรายงานของมิซุสุ คือการหาข้อมูล เกี่ยวกับ คันนะบิโมโตะ หญิงสาวมีปีก เป็นชาววิหค ผู้ต้องคำสาปจากนักบวช ซึ่งนั่นก็เป็นตัวเธอ ที่เป็นส่วนหนึ่งของ คันนะ เหมือนกัน 

**ตัวละครหลัก**
ยูกิโตะ คุนิซากิ (Kunisaki Yukito) 
 (ให้เสียงโดย ฮิคารุ มิโดริคาวะ)
 ชายหนุ่มผู้ตามหาผู้หญิงที่อยู่บนท้องฟ้า ตามคำบอกเล่าของมารดา เป็นนักเล่นกลตุ๊กตา ในภาคนี้ การเล่นกลตุ๊กตาของเขานั้นเป็นที่สนใจแก่เด็กๆ และ ทำรายได้ให้เขาอย่างมาก ผิดกับเรื่อง AIR TV โดยสิ้นเชิง
มิซุสุ คามิโอะ (Kamio Misuzu) 
 (ให้เสียงโดย โทโมโกะ คาวาคามิ)
 เด็กสาวผู้ที่จะต้องทำรายงานภาคฤดูร้อน เกี่ยวกับเรื่อง ผู้หญิงที่บินได้เหมือนนก ตามประวัติศาสตร์ที่มีภาพวาดในศาลเจ้า แต่ตัวเธอเองนั่นแหละ ที่มีสิ่งผิดปกติเหมือนคนทั่วไป ในคราวนี้ ไม่มีการบอกเลยว่า หญิงสาวได้ฝันอะไรหรือไม่ เพราะในเรื่องยูกิโตะ ไม่ได้ถาม
ฮารุโกะ คามิโอะ (Kamio Haruko) 
 (ให้เสียงโดย อายะ ฮิซาคาวะ) 
แม่เลี้ยง ซึ่งเป็นน้าแท้ๆของมิซุสุ ในภาคนี้ เธอไม่ค่อยทำตัวห่างเหินจากลูกเลี้ยงสักเท่าไหร่  และชอบแซวยูกิโตะอยู่หลายครั้ง  ตอนครั้งแรกที่มิซุสุพายูกิโตะเข้าบ้าน เธอยังแซวหลานสาวของเธอว่า "เป็นแฟนกันหรือไง" อยู่เลย  

**ดูเพิ่ม**
 แอร์ (เกม)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของแอร์ เดอะมูฟวี่ date=2010-10-28  -  เว็บไซต์อย่างเป็นทางการของแอร์ เดอะมูฟวี่ โดยโตเอแอนิเมชัน - 4093
หมวดหมู่:แอร์ (เกม)
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์โดยโทเอแอนิเมชัน
หมวดหมู่:ภาพยนตร์อนิเมะที่สร้างจากวิดีโอเกม
มหา'ลัย เหมืองแร่

ไฟล์:สมุดภาพไทยทีวี อาจินต์ ปัญจพรรค์.jpg|thumb|อาจินต์ ปัญจพรรค์
มหา'ลัย เหมืองแร่ เป็นภาพยนตร์ไทยระดับงานคุณภาพที่ออกฉายในปี พ.ศ. 2548 เขียนบทและกำกับโดย จิระ มะลิกุล จากหนังสือรวมเรื่องสั้น ชุด เหมืองแร่ ของอาจินต์ ปัญจพรรค์ ภาพยนตร์เรื่องนี้ใช้งบประมาณสร้างสูงถึง 70 ล้านบาท แต่ถึงแม้จะล้มเหลวด้านรายได้  ฉาย 10 วันได้รายได้เพียง 19 ล้านบาท  แต่ก็สามารถคว้ารางวัลภาพยนตร์ยอดเยี่ยมถึง 3 สถาบันจากรางวัลสุพรรณหงส์ ชมรมวิจารณ์บันเทิง และคมชัดลึก อวอร์ด

**เนื้อเรื่องย่อ**
พ.ศ. 2492 อาจินต์ ปัญจพรรค์ วัย 22 ปี  นิสิตชั้นปีที่สองจากคณะวิศวกรรมศาสตร์ จุฬาลงกรณ์มหาวิทยาลัย ถูกรีไทร์ออกจากมหาวิทยาลัย เขาเดินทางไปภาคใต้ อาศัยรถขนหมูจากภูเก็ต มุ่งหน้าไปทำงานที่เหมืองกระโสม ตำบลกระโสม อำเภอตะกั่วทุ่ง จังหวัดพังงา หลังจากได้พบและสัมภาษณ์งานกับ นายฝรั่ง (Anthony Howard Gould) เขาได้ฝึกงาน ติดตามนายฝรั่ง และทำงานใช้แรงงานแทนคนงานของเรือขุดสายแร่ดีบุก  ณ ที่นี้ ชีวิตของอดีตนักศึกษาชั้นปี 2 จากมหาวิทยาลัยดัง  ได้เริ่มชีวิตปี 1 ใน มหา'ลัย เหมืองแร่ แล้ว

**นักแสดง**
 พิชญะ วัชจิตพันธ์ รับบท อาจินต์- ดลยา หมัดชา รับบท ละเอียด- สนธยา ชิตมณี รับบท ไอ้ไข่- นิรันต์ ชัตตาร์ รับบท พี่จอน- แอนโทนี โฮวาร์ด กูลด์ รับบท นายฝรั่ง- จุมพล ทองตัน รับบท โกต้อง- จรัล เพ็ชรเจริญ รับบท ตาแดง- ศรชัย จุลลางกูร รับบท พี่ก้อง- สุทธิพงษ์ นุ้ยสุชล รับบท พี่เหวง

**เพลงประกอบ**
 You Are My Sunshine ของ Jimmie Davis- Short Trip Home ของ Edgar Mayer- เสียงครวญจากดวงใจ คำร้อง / ทำนอง  และต้นฉบับขับร้องโดย สมยศ ทัศนพันธุ์ - บุรงกากราตุอา ทำนองโดย ชัยภัค ภัทรจินดา (นิก กอไผ่)

**เกร็ดภาพยนตร์**
 เพลงประกอบภาพยนตร์ You are my sunshine เป็นเพลงเก่าตั้งแต่ ค.ศ. 1931  แต่งโดยจิมมี เดวิส และชาร์ลส มิตเชล  เป็นเพลงประจำรัฐลุยเซียนา สหรัฐอเมริกา ทีมงานสร้างซื้อลิขสิทธิ์มาบรรจุในภาพยนตร์ด้วยราคาแพง- เดิมอาจินต์ ปัญจพรรค์ ตั้งใจว่าจะไม่ขายลิขสิทธิ์เรื่องนี้เพื่อมาสร้างเป็นภาพยนตร์อย่างเด็ดขาด เพราะไม่ต้องการให้ใครนำมาสร้างเป็นหนังแอ็กชั่น แต่ในที่สุดก็ยอมขายลิขสิทธิ์ให้จิระ เป็นผู้กำกับ เมื่อจิระบอกว่า ผมไม่เคยคิดว่าหนังแอ็กชั่น จะหมายถึงคนชกกันแค่นั้น ฝนตก 7 วัน 7 คืน ก็สามารถเป็นหนังแอ็กชั่นได้ - บทภาพยนตร์เรื่องนี้เริ่มเขียนตั้งแต่เดือนกุมภาพันธ์ พ.ศ. 2547 จนถึงเดือนพฤษภาคม พ.ศ. 2547 และหาสถานที่ถ่ายทำไล่ตั้งแต่ภูเก็ตขึ้นมาถึง พังงา ที่ อ.เมือง อ.ตะกั่วทุ่ง อ.ท้ายเหมือง ขึ้นมาเรื่อยๆจนมาสรุปเป็นที่ อ.คุระบุรี จ.พังงา- ภาพยนตร์เรื่องนี้ได้รับคัดเลือกจากเทศกาลภาพยนตร์นานาชาติปูซาน ให้ไปฉายในสาขา A Window on Asian Cinema เพื่อฉลองครบรอบ 10 ปี เทศกาลภาพยนตร์นานาชาติปูซาน ประเทศเกาหลีใต้ ในวันที่ 6-14 ตุลาคม พ.ศ. 2548 - ภาพยนตร์เรื่องนี้ได้รับคัดเลือกให้เป็นตัวแทนภาพยนตร์ไทยเข้าชิงรางวัลออสการ์ ครั้งที่ 78 สาขาภาพยนตร์ภาษาต่างประเทศยอดเยี่ยม - ภาพยนตร์เรื่องนี้ได้รับคัดเลือกเป็นมรดกภาพยนตร์ของชาติ ในปี พ.ศ. 2556 ร่วมกับภาพยนตร์ไทยอีก 24 เรื่อง 

**รางวัล**

**อ้างอิง**

**แหล่งข้อมูลอื่น**
 title=มหาลัย เหมืองแร่ (2005)-  มหา'ลัย เหมืองแร่ (2005) pantip.com
หมวดหมู่:ภาพยนตร์ไทย
หมวดหมู่:ภาพยนตร์ที่สร้างจากหนังสือ
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์ที่กำกับโดย จิระ มะลิกุล
หมวดหมู่:ภาพยนตร์โดยจีทีเอช
หมวดหมู่:ภาพยนตร์ที่ถ่ายทำในจังหวัดพังงา
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่มีฉากในจังหวัดพังงา
หมวดหมู่:ภาพยนตร์ก้าวผ่านวัยชีวิตไทย
วงศ์ดาซีพร็อกทิแด

วงศ์ดาซีพร็อกทิแด (Dasyproctidae) เป็นวงศ์ของสัตว์ฟันแทะในทวีปอเมริกาใต้ ประกอบด้วย 3 สกุล ดังนี้
** สกุล Dasyprocta
*** Azara's Agouti, Dasyprocta azarae
*** Coiban Agouti, Dasyprocta coibae
*** Crested Agouti, Dasyprocta cristata
*** Black Agouti, Dasyprocta fuliginosa
*** Orinoco Agouti, Dasyprocta guamara
*** Kalinowski Agouti, Dasyprocta kalinowskii
*** Brazilian Agouti, Dasyprocta leporina
*** Mexican Agouti, Dasyprocta mexicana
*** Black-rumped Agouti, Dasyprocta prymnolopha
*** Central American Agouti, Dasyprocta punctata
*** Ruatan Island Agouti, Dasyprocta ruatanica
** สกุล Myoprocta
*** Green Acouchi, Myoprocta pratti
*** Red Acouchi, Myoprocta acouchy
** สกุล Agouti
*** Paca, Agouti paca
*** Mountain Paca, Agouti taczanowskii
หมวดหมู่:สัตว์ฟันแทะ
หมวดหมู่:สัตว์เลี้ยงลูกด้วยน้ำนม

สัตว์เลี้ยงลูกด้วยนมMammals
หมวดหมู่:สัตว์มีกระดูกสันหลัง
หมวดหมู่:สัตว์
หมวดหมู่:บริษัทผลิตภาพยนตร์ของไทย

หมวดหมู่:ภาพยนตร์ในประเทศไทย
หมวดหมู่:ธุรกิจภาพยนตร์
หมวดหมู่:บริษัทภาพยนตร์ในประเทศไทย
วิทยาลัยศรีโสภณ

วิทยาลัยศรีโสภณ เป็นสถาบันอุดมศึกษาเอกชนแห่งแรกในภาคใต้ ก่อตั้งเมื่อปี พ.ศ. 2527 ตั้งอยู่เลขที่ 3/3 หมู่ 5 ตำบลมะม่วงสองต้น อำเภอเมืองนครศรีธรรมราช  จังหวัดนครศรีธรรมราช  ก่อตั้งโดยนายเกษม โสภณ และนางสุจารี โสภณ ยกเลิกกิจการ ในวันที่ 6 สิงหาคม พ.ศ. 2560 ปัจจุบันเป็นที่ตั้งของมหาวิทยาลัยมหาจุฬาลงกรณราชวิทยาลัย วิทยาเขตนครศรีธรรมราช

**ประวัติ**
วิทยาลัยศรีโสภณ ก่อตั้งขึ้นเมื่อปี พ.ศ. 2527 โดยความคิดและดำเนินการจัดตั้งของนายเกษม โสภณ อดีตผู้ช่วยศึกษาธิการจังหวัดนครศรีธรรมราช ซึ่งได้เล็งเห็นความจำเป็นทางการศึกษาและความสำคัญของการศึกษาของเยาวชนของชาติ ของภูมิภาคในเขตนี้เป็นอย่างมาก ในอันที่จะต้องเดินทางไปศึกษาต่อในส่วนกลางอันเป็นการสร้างภาระให้แก่รัฐและผู้ปกครอง ดังนั้น ด้วยความพยายามทั้งกำลังกายและกำลังใจจึงได้ดำเนินการจัดตั้งวิทยาลัยศรีโสภณแห่งนี้ขึ้น เพื่อที่จะแบ่งเบาภาระของรัฐและของผู้ปกครองในภูมิภาคแถบนี้ ดังนั้น การจัดตั้งวิทยาลัยศรีโสภณนี้ก็เพื่อการศึกษาและเพื่อยกระดับการศึกษาในภูมิภาคแถบนี้ ให้มีความก้าวหน้า และยังเป็นการพัฒนาเยาวชนตลอดจนสังคม ให้มีความเจริญยิ่งๆ ขึ้นไป 
วิทยาลัยศรีโสภณ เป็นวิทยาลัยเอกชนแห่งแรกในภาคใต้ ที่เปิดทำการสอนในระดับปริญญาตรี ได้รับอนุญาตจากทบวงมหาวิทยาลัย ตาม พ.ร.บ.สถาบันอุดมศึกษาเอกชน ตั้งแต่วันที่ 25 กรกฎาคม พ.ศ. 2527 ตั้งอยู่ที่ หมู่ 5 ตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช
ในเดือนมกราคม พ.ศ. 2551 มีนักศึกษาสาขาวิชาคอมพิวเตอร์ธุรกิจยื่นฟ้องวิทยาลัยศรีโสภณ จากกรณีที่คุณวุฒิปริญญาไม่ได้รับการรับรองคุณภาพจากสำนักงานคณะกรรมการการอุดมศึกษา จนทำให้อธิการบดีต้องลาออกจากตำแหน่งเพื่อแสดงความรับผิดชอบ ต่อมาในเดือนสิงหาคม พ.ศ. 2552 ผู้รับใบอนุญาตวิทยาลัยศรีโสภณ ได้ถวายที่ดิน พร้อมสิ่งก่อสร้างของวิทยาลัยศรีโสภณ ให้กับมหาวิทยาลัยมหาจุฬาลงกรณราชวิทยาลัย 

**การจัดการศึกษา**
วิทยาลัยศรีโสภณ เคยจัดการศึกษาในสาขาวิชาต่าง ๆ ได้แก่- ระดับปริญญาตรี
** หลักสูตรบริหารธุรกิจบัณฑิต
*** การจัดการ
*** การบัญชี
*** คอมพิวเตอร์ธุรกิจ
** หลักสูตรนิติศาสตรบัณฑิต
** หลักสูตรวิทยาศาสตรบัณฑิต
*** เทคโนโลยีสารสนเทศ- ระดับปริญญาโท
** หลักสูตรศึกษาศาสตรมหาบัณฑิต
*** การบริหารการศึกษา

**อ้างอิง**

**แหล่งข้อมูลอื่น**
  วิทยาลัยศรีโสภณ date=2008-06-08 
ศรีโสภณ
ศรีโสภณ
หมวดหมู่:สิ้นสุดในปี พ.ศ. 2560
หมวดหมู่:สถาบันอุดมศึกษาที่ปิดกิจการในประเทศไทย
หมวดหมู่:สถาบันการศึกษาที่ก่อตั้งในปี พ.ศ. 2527
แจกัน

แจกันจีน
แจกัน เป็นภาชนะเปิด นิยมใช้ใส่ดอกไม้เพื่อการประดับตกแต่ง แจกันมีหลากหลายรูปทรง และทำจากหลายวัสดุเช่น ดินเผา เซรามิก แก้ว ไม้ นิยมทำลวดลายบ่งบอกถึงวัฒนธรรมของผู้ผลิตแจกัน
แจกันโดยทั่วไปจะมีรูปร่างคล้ายกัน ฐานหรือฐานอาจเป็นทรงหัวหอม แบนเป็น รูป กรวยหรือรูปทรงอื่นๆ ตัวแจกันเป็นส่วนหลักของชิ้นงาน แจกันบางแบบมีไหล่ซึ่งตัวแจกันโค้งเข้าด้านใน คอซึ่งทำให้สูงขึ้น และขอบแจกันซึ่งแจกันจะบานออกที่ด้านบน แจกันบางแบบยังมีหูจับอีกด้วย

**ประวัติศาสตร์**

**ความเป็นมา**
หมวดหมู่:บรรจุภัณฑ์
หมวดหมู่:เซรามิก
หมวดหมู่:ของประดับ
อุดม อริยอุดมโรจน์

อุดม อริยอุดมโรจน์ (อรย) หรือนามแฝงว่า อุดม อุดมโรจน์ (27 มิถุนายน พ.ศ. 2496-11 มกราคม พ.ศ. 2554) เป็นผู้กำกับภาพยนตร์ชาวไทย มีผลงานเด่นจากเรื่อง "ปุกปุย"

**ประวัติ**
อุดม เกิดที่บ้านหม้อ ย่านตรีเพชร กรุงเทพมหานคร จบการศึกษาระดับมัธยมศึกษาที่โรงเรียนอำนวยศิลป์ และจบปริญญาตรีจาก คณะสถาปัตยกรรมศาสตร์  มหาวิทยาลัยศิลปากร 
การทำงาน เริ่มเป็นอาร์ตไดเรกเตอร์(ผู้กำกับศิลป์) ให้กับภาพยนตร์ไทยหลายเรื่อง อาทิ เทพธิดาโรงงาน, เงิน เงิน เงิน ของ ยุทธนา มุกดาสนิท, นิจ, ป.ล.ผมรักคุณ, เมียแต่ง  ฯลฯ ต่อมาจึงได้เป็นผู้กำกับภาพยนตร์ให้กับ ไท เอ็นเตอร์เทนเมนต์ โดยเรื่องแรกคือ โปรดทราบ..คิดถึงมาก ตามด้วย ปุกปุย, บุญตั้งไข่ และ คู่แท้ 2 โลก  จากนั้นได้กำกับละครโทรทัศน์เรื่อง คู่รัก 2 ชาติ และเป็นโปรดิวเซอร์ภาพยนตร์เรื่อง 9 พระคุ้มครอง, ละครเรื่อง หักเหลี่ยมกุหลาบ และ กำแพงรัก
ชีวิตครอบครัว อุดมมีสถานภาพโสด โดยมารดาและพี่ชายทำกิจการขายอะไหล่ที่บ้านเกิด
อุดม อุดมโรจน์ ถึงแก่กรรมด้วยโรคไวรัสตับอักเสบบี เมื่อวันที่ 11 มกราคม พ.ศ. 2554 ที่โรงพยาบาลกลาง สำนักการแพทย์ กรุงเทพมหานคร แขวงป้อมปราบ เขตป้อมปราบศัตรูพ่าย กรุงเทพมหานคร โดยผลงานกำกับภาพยนตร์เรื่องสุดท้าย คือ  บังเอิญ...รักไม่สิ้นสุด

**ผลงานกำกับ**
 โปรดทราบ..คิดถึงมาก (2529)- ปุกปุย (2533)- บุญตั้งไข่ (2535)- คู่แท้ 2 โลก (2537)- คนป่วนสายฟ้า (2540)- มากับพระ (2549)- บังเอิญ...รักไม่สิ้นสุด (2552)

**บทภาพยนตร์**
 ปุกปุย (2533)- บุญตั้งไข่ (2535)- คู่แท้ 2 โลก (2537)- คนป่วนสายฟ้า (2540)- บังเอิญ...รักไม่สิ้นสุด (2552)

**โปรดิวเซอร์ภาพยนตร์**
 9 พระคุ้มครอง (2544)

**แสดงภาพยนตร์**
 เรือนแพ (2532) (รับเชิญ)- กลิ้งไว้ก่อนพ่อสอนไว้ (2534) (รับเชิญ)- กึ๋ยทู สยึมกึ๋ย 2 (2538) (รับเชิญ)- เสือ โจรพันธุ์เสือ (2541) รับบท นายชำนาญ- สตางค์ (2543) รับบท รัฐมนตรีคลัง

**ที่ปรึกษาภาพยนตร์**
 สติแตกสุดขั้วโลก (2538)- วอนทั้งโลกโขกหัวเธอ (2539)

**กำกับละคร**
 คู่รัก 2 ชาติ (2541)

**โปรดิวเซอร์ละคร**
 กำแพงรัก (2543)- หักเหลี่ยมกุหลาบ (2544)

**ผู้กำกับศิลป์**
 เทพธิดาโรงงาน (2525)- เงิน เงิน เงิน (2526)- นิจ (2526)- ป.ล.ผมรักคุณ (2527)- เมียแต่ง (2529)

**อ้างอิง**
  อุดม อุดมโรจน์thaifilmdb.com-  วงการภาพยนตร์สูญเสีย "อุดม อุดมโรจน์" คนทำหนังรุ่นเก๋าเจ้าของผลงาน "ปุกปุย" date=2016-03-04 matichon.co.th-  สิ้นผู้กำกับฯ"อุดม อุดมโรจน์"fix-attempted=yes khaosod.co.th
2554
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยศิลปากร
หมวดหมู่:บุคคลจากโรงเรียนอำนวยศิลป์
หมวดหมู่:เสียชีวิตจากโรคตับอักเสบ
ขนมลา

ขนมลา เป็นขนมหวานพื้นบ้านของทางภาคใต้ ของประเทศไทย ซึ่งทำมาจากแป้งข้าวเจ้า เป็นขนมสำคัญหนึ่งในห้าชนิดที่ใช้สำหรับจัดเพื่อนำไป ถวายพระสงฆ์ในงานประเพณีบุญสารทเดือนสิบ ซึ่งเป็นงานบุญประเพณีที่สำคัญของจังหวัดในภาคใต้ ประจำจังหวัด นครศรีธรรมราช โดยอุทิศส่วนกุศลให้แก่บรรพบุรุษที่ล่วงลับ ขนมลาปรุงขึ้นเพื่อเป็นเสมือนแพรพรรณเสื้อผ้า
ปัจจุบันขนมลามีจำหน่ายตลอด ทั้งปี ไม่ปรุงเฉพาะในเทศกาลอย่างที่เคยปฏิบัติมา ขนมลามี 2 ชนิดคือลาเช็ดและลากรอบ ขนมลาเช็ดจะใช้น้ำมันน้อย โรยแป้งให้หนา เมื่อสุกพับเป็นครึ่งวงกลมหรือสี่เหลี่ยม รูปร่างเหมือนแห ลากรอบ นำลาเช็ดมาโรยน้ำตาลแล้วนำไปตากแดด ในปัจจุบันมีการทำลากรอบแบบใหม่ โดยเพิ่มแป้งข้าวเจ้าให้มากขึ้น ใช้น้ำมันมากขึ้น เมื่อแป้งสุกแล้วม้วนเป็นแท่งกลม พักไว้จนเย็นจึงดึงไม้ออก

**อ้างอิง**
 กิ่งกาญจน์ ทิพย์สุขุม. วัฒนธรรมอาหารการกิน:ขนมลา ขนมเซ่น. ครัว. 4 (38) :90 - 92, มิถุนายน 2540

**แหล่งข้อมูลอื่น**
หมวดหมู่:ขนมไทย|ขนม
หมวดหมู่:อาหารไทย
แจ๊ก

แจ๊ก หรือ แจ็ค (Jack) อาจหมายถึง- แจ๊ก (ภาพยนตร์) - ฉายในปี ค.ศ. 1996 นำแสดงโดย โรบิน วิลเลียมส์ - แจ๊กอินเดอะบ็อกซ์ (Jack in the Box) - มีสัญลักษณ์ชื่อ แจ๊ก- แจ๊กกิง (jacking) - รูปแบบการเต้นชนิดหนึ่ง- แจ๊ก เป็นหนึ่งในตัวละครของไพ่ป๊อก- แจ็ก (ธง) - ธงชาติที่บัญญัติให้ใช้เพิ่มเติมสำหรับชักที่เสาหัวเรือรบ
** ยูเนียนแจ็ก - ธงชาติของสหราชอาณาจักร- มิตซูบิชิ เจ2เอ็ม - เครื่องบินขับไล่ของจักรวรรดิญี่ปุ่น
บุคคล- แจ็ก วิลเชียร์ - ฟุตบอลชาวอังกฤษ- แจ็ก กรีลิช - ฟุตบอลชาวอังกฤษ- แจ็ก ดูอัน - นักแข่งรถชาวออสเตรเลีย- แจ็กเดอะริปเปอร์ (Jack the Ripper) - ฆาตกรต่อเนื่องชาวอังกฤษ- แจ็ค แฟนฉัน หรือ เฉลิมพล ทิฆัมพรธีรวงศ์ - นักแสดงชาวไทย- แจ็ก หม่า - เจ้าสัวธุรกิจและผู้ใจบุญชาวจีน
ตัวละครการ์ตูนและเกม- แจ๊ก - ตัวละครนักอเมริกันฟุตบอลจากแอนิเมชันเรื่อง จักรกลสาวใส ใจวัยทีน- แจ๊ก - ตัวละครทหารจากเทคเคน- แจ็ค - ตัวละครในอิทธิฤทธิ์พิชิตมายา ไฟแช็ค- แจ็ก - ตัวละครจากการ์ตูนเรื่อง เซฟตีแมน ฮีโร่พันธุ์โก๊ะ- แจ๊ก หรือ เจ้าชายหาด - ตัวละครจากเกม ฮีโร่มาสเตอร์ หนึ่งในนักวิทยาศาสตร์ผู้พัฒนาระบบ RCM- แจ็ค - ตัวละครจากการ์ตูนเรื่อง วันพีซ- แจ็ค เอเมอร์ตัน - ตัวละครจากการ์ตูนเรื่อง ลา ฟลอร่า โรงเรียนป่วนก๊วนเจ้าหญิง- แจ๊ก โจนส์ - ตัวละครจากการ์ตูนเรื่อง ไคโตะโจ๊กเกอร์- แจ๊ก สไปเซอร์ - ตัวละครจากการ์ตูนเรื่อง เส้าหลิน สุดยอดพลังแห่งเพลงมวย- แจ๊ก ดอว์สัน - ตัวละครจากภาพยนตร์เรื่อง ไททานิค- แจ็ค แอทลาส - ตัวละครจากการ์ตูนเรื่อง ยูกิโอ 5D's และ ยูกิโอ ARC-V- แจ๊ค - ตัวละครจากการ์ตูนเรื่อง อ็อกกี้กับแก๊งแมลงสาบ
คำในภาษาอังกฤษ- แม่แรง (jack)- แจ๊ก (พันธุ์ไม้) พันธุ์ไม้ในตระกูลเดียวกับมะม่วง ชื่อวิทยาศาสตร์ว่า Mangifera caesia- กะลาสีเรือ
หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลอังกฤษ
ขนมกง

ขนมกง หรือ ขนมไข่ปลา เป็นขนมพื้นเมืองชนิดหนึ่งของทางพื้นที่ภาคกลางของประเทศไทย แถบจังหวัดสมุทรสาคร รวมถึงทางภาคใต้ด้วย  มีลักษณะเป็นวงกลมและมีเส้นไขว้พาดกันคล้ายรูปล้อเกวียน นำไปชุบลงในน้ำแป้งข้าวเหนียวหรือแป้งสาลี และนำลงไปทอดในน้ำมันพืช โดยถือเป็นหนึ่งในขนมทั้งห้าชนิดที่มีความสำคัญในการประกอบพิธีกรรมในประเพณีสารทเดือนสิบทางภาคใต้มุ่งหมายให้เป็นเครื่องประดับของบรรพบุรุษ ในส่วนของภาคกลาง ใช้ในพิธีมงคล เช่น ไหว้เจ้า  หรือพิธีแต่งงานให้คู่บ่าวสาวครองคู่ด้วยกันไปตลอด โดยมีความหมายถึงการหมุนไปข้างหน้า หรือการก้าวไปข้างหน้า เช่นเดียวกับพระธรรมจักร เนื่องจากรูปร่างของขนมที่คล้ายวงกลมหรือวงจักร จึงทำให้ได้อีกชื่อหนึ่งว่า ขนมกงเกวียน

**อ้างอิง**
หมวดหมู่:ขนมไทย|ขนม
หมวดหมู่:อาหารไทยภาคกลาง
หมวดหมู่:อาหารไทยภาคใต้
แม่แบบ:เหตุการณ์ปัจจุบัน/2550 กันยายน 26

* รัฐบาลพม่าประกาศเคอร์ฟิวในกรุงย่างกุ้งและเมืองมัณฑะเลย์ ส่งกำลังทหารเข้ารักษาการณ์ตามสถานที่สำคัญ และเข้าสลายการชุมนุมที่เจดีย์ชเวดากอง มีผู้เสียชีวิตอย่างน้อย 5 คน  (ผู้จัดการ)  (CNN)- เอ็นจีโอ ไทย-ญี่ปุ่น ผนึกกำลัง เตือนรัฐบาลญี่ปุ่นหยุดสนับสนุนรัฐบาลไทย ด้วยการขึ้นป้าย 3 ภาษา บริเวณหน้าศาลาฉลองความสัมพันธ์ 120 ปี ไทย-ญี่ปุ่น ในการดำเนินการใดๆ ต่อความตกลงหุ้นส่วนเศรษฐกิจไทย-ญี่ปุ่น หรือ JTEPA ทั้งที่ยังไม่ผ่านการพิจารณาจากรัฐสภาของไทย เพราะเท่ากับเป็นการละเมิดรัฐธรรมนูญ มาตรา 190  (PNN news)- สนช. ซึ่งทำหน้าที่แทนสภาผู้แทนราษฎร และวุฒิสภา ลงมติ 156 ต่อ 1 เสียง ถอดถอน จรัล ดิษฐาอภิชัย ออกจากตำแหน่งกรรมการสิทธิมนุษยชนแห่งชาติ หลังจากดูเทปบันทึกเหตุการณ์ชุมนุมหน้าบ้านสี่เสาเทเวศร์ ในการถอดถอนครั้งนี้ ถือเป็นครั้งแรกของสมาชิก สนช. ที่ได้ใช้สิทธิตามรัฐธรรมนูญในการถอดถอนกรรมการองค์กรอิสระ  (กรุงเทพธุรกิจ)
}
สแวร์อิทอะเกน

"สแวร์อิทอะเกน" (Swear It Again) เป็นซิงเกิลแรกของเวสท์ไลฟ์ อันดับสูงสุดคืออันดับที่ 1 ของชาร์ตในสหราชอาณาจักร

**รูปแบบและรายชื่อเพลง**
ซีดี 1
# Swear It Again 
# Forever 
# Swear It Again (CD-Rom) 
ซีดี 2
# Swear It Again 
# Swear It Again (Rokstone Mix) 
# Ronan Keating Interview 

หมวดหมู่:เพลงในปี พ.ศ. 2542
หมวดหมู่:ซิงเกิลในปี พ.ศ. 2542
หมวดหมู่:เวสต์ไลฟ์
อิฟไอเล็ทยูโก

If I Let You Go นับเป็นซิงเกิลที่ 2 ของเวสท์ไลฟ์ และยังเป็นซิงเกิลที่ 2 จากอัลบั้ม Westlife และสามารถขึ้นสู่อันดับ 1 ในชาร์ทของสหราชอาณาจักร

**ซีดีที่จำหน่าย**
แบ่งเป็น 2 ซีดีซิงเกิลคือ ซีดี 1 และ ซีดี 2
ปกซีดี 1 ของซิงเกิล Swear It Again

**ซีดี 1**
# If I Let You Go 
# Try Again 
# If I Let You Go (CD-Rom) 
ปกซีดี 2 ของซิงเกิล Swear It Again

**ซีดี 2**
# Swear It Again 
# Swear It Again (Extended Version) 
# Andi Peters Interview 


หมวดหมู่:ซิงเกิลในปี พ.ศ. 2542
หมวดหมู่:เวสต์ไลฟ์
ชีค มุสซาฟาร์ ชูโกร์

ชีค มุสซาฟาร์ ชูโกร์ หรือชื่อเต็ม ชีค มุสซาฟาร์ ชูโกร์ อัล มัสรี บิน ชีค มุสตาฟา (Sheikh Muszaphar Shukor; เกิด 27 กรกฎาคม 1972) เป็นศัลยแพทย์ออร์โทพีดิกส์และผู้เข้าร่วมการเดินอวกาศชาวมาเลเซีย โดยขึ้นยานโซยุซ ทีเอ็มเอ-11 ร่วมกับลูกเรือ Expedition 16 ไปที่สถานีอวกาศนานาชาติในวันที่ 10 ตุลาคม ค.ศ. 2007 ชีค มุสซาฟาร์ขึ้นบินตามข้อตกลงของรัสเซียผ่านโครงการอังกาซาวันและเดินทางกลับโลกในวันที่ 21 ตุลาคม ค.ศ. 2007 ด้วยยานโซยุซ ทีเอ็มเอ-10 ร่วมกับ ฟีโยดอร์ ยูร์ชิคินและโอเลก โคตอฟ ลูกเรือ Expedition 15

**อาชีพ**

**สิ่งสืบทอด**
เพื่อยกย่องชีค มุสซาฟาร์ ชูโกร์ที่เป็นชาวมาเลเซียคนแรกที่ขึ้นไปยังอวกาศ คณะกรรมการจัดงานกีฬามหาวิทยาลัยอาเซียน 2008 จึงเลือกนักบินอวกาศเป็นมาสคอตของเกม ซึ่งมีชื่อว่า เอ1 อังกาซาวัน

**อ้างอิง**

**แหล่งข้อมูลอื่น**
  Spacefacts biography of Sheikh Muszaphar Shukor-  Malaysia's first astronaut to do what no one in space has done before-  Interview with Sheikh Muszaphar from the ISS date=2011-07-23 -  Nils Fischer "Islamic religious practice in outer space." ISIM review (2008) 22: 39.
หมวดหมู่:ชาวมาเลเซียเชื้อสายอาหรับ
หมวดหมู่:ชาวมาเลเซียเชื้อสายมีนังกาเบา
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:นักบินอวกาศชาวมาเลเซีย
หมวดหมู่:บุคคลจากกัวลาลัมเปอร์
หมวดหมู่:ภารกิจอวกาศในปี พ.ศ. 2550
หมวดหมู่:ศัลยแพทย์กระดูกและข้อชาวมาเลเซีย
อันตรกิริยาอย่างเข้ม

นืวเคลียสของอะตอมฮีเลียม โปรตอนสองตัวมีประจุเท่ากัน แต่ยังคงติดอยู่ด้วยกันเนื่องจากแรงของนิวเคลียสที่เหลือค้างอยู่
ในฟิสิกส์ของอนุภาค อันตรกิริยาอย่างเข้ม เป็นกลไกที่รับผิดชอบต่อแรงนิวเคลียสอย่างเข้ม (หรือบางครั้งเรียกกันทั่วไปว่า แรงอย่างเข้ม, แรงนิวเคลียร์อย่างเข้ม, หรือ แรงสี) ที่ดึงดูดอนุภาคควาร์กมากกว่าหนึ่งตัว ให้รวมกันอยู่ในรูปของโปรตอนและนิวตรอน ซึ่งเป็นส่วนประกอบสำคัญของอะตอมได้ อันตรกิริยาอย่างเข้มเป็นหนึ่งในสี่ของแรงพื้นฐานจากธรรมชาติที่รู้จักกันดี แรงที่เหลือได้แก่ อันตรกิริยาอย่างอ่อน, แรงแม่เหล็กไฟฟ้า และ แรงโน้มถ่วง ทั้ง ๆ ที่มันจะทำงานที่ระยะห่างเพียงหนึ่งเฟมโตเมตร (10-15 เมตร) มันก็เป็นแรงที่เข้มที่สุด คือประมาณ 100 เท่าของแรงแม่เหล็กไฟฟ้า, หนึ่งล้านเท่าของอันตรกิริยาอย่างอ่อน และ 1038 ของแรงโน้มถ่วง มันสร้างความมั่นใจในความเสถียรของสสารทั่วไป โดยการควบคุมพวกควาร์กให้รวมตัวกันเป็นอนุภาคแฮดรอน เช่นเป็นโปรตอนและนิวตรอน ซึ่งเป็นองค์ประกอบที่ใหญ่ที่สุดของมวลของสสารทั่วไป ยิ่งไปกว่านั้น ส่วนใหญ่ของมวล-พลังงานของโปรตอนหรือนิวตรอนที่พบทั่วไปจะอยู่ในรูปแบบของพลังงานสนามแรงอย่างเข้ม นั่นคือควาร์กแต่ละตัวจะมีส่วนประมาณ 1% ของมวล-พลังงานของโปรตอนเพียงหนึ่งตัวเท่านั้น

**ประวัติ**
ก่อนทศวรรษที่ 1970 นักฟิสิกส์มีความไม่แน่ใจเกี่ยวกับกลไกการยึดเหนี่ยวของนิวเคลียสของอะตอม เป็นที่รู้กันว่านิวเคลียสประกอบด้วยกลุ่มโปรตอนและกลุ่มนิวตรอนและรู้อีกด้วยว่าโปรตอนมีประจุไฟฟ้าบวกในขณะที่มีนิวตรอนเป็นกลางทางไฟฟ้​​า อย่างไรก็ตามข้อเท็จจริงเหล่านี้ดูเหมือนจะขัดแย้งซึ่งกันและกัน โดยการทำความเข้าใจทางฟิสิกส์ในเวลานั้นประจุบวกจะผลักกันเองและนิวเคลียสจึงควรจะขาดเป็นเสี่ยง ๆ แต่สิ่งนี้ก็ยังไม่เคยพบเห็น ฟิสิกส์ใหม่จึงเป็นสิ่งจำเป็นเพื่อที่จะอธิบายปรากฏการณ์นี้
แรงดึงดูดที่แข็งแกร่งถูกตั้งสมมติฐานเพื่ออธิบายวิธีการที่นิวเคลียสของอะตอมถูกมัดเข้าด้วยกันแม้ว่าจะมีแรงผลักแม่เหล็กไฟฟ้าร่วมกันของโปรตอน แรงตามสมมติฐานนี้ถูกเรียกว่าแรงเข้ม ซึ่งเชื่อกันว่าจะเป็นแรงพื้นฐานที่กระทำต่อโปรตอนและนิวตรอนที่สร้างนิวเคลียสขึ้นมา
การเชื่อมโยงพิ้นฐานของอันตรกิริยาอย่างเข้ม จากซ้ายไปขวา การกระจายกลูออน, การแยกกลูออนและการเชื่อมด้วยตัวเองของกลูออน
มันมีการค้นพบต่อมาว่าโปรตอนและนิวตรอนไม่ใช่อนุภาคพื้นฐาน แต่ถูกสร้างขึ้นจากอนุภาคที่เป็นเนื้อแท้ที่เรียกว่าควาร์ก แรงดึงดูดที่แข็งแกร่งระหว่างนิวคลีออนด้วยกันเป็นผลข้างเคียงของแรงพื้นฐานที่ยึดเหนี่ยวควาร์กไว้ด้วยกันในตัวโปรตอนและตัวนิวตรอน ทฤษฎีควอนตัม chromodynamics อธิบายว่าควาร์กมีในสิ่งที่เรียกว่าประจุสี แม้ว่ามันจะไม่มีความสัมพันธ์ใด ๆ กับสีที่มองเห็นได้ ควาร์กที่มีประจุสีต่างกันจะดึงดูดซึ่งกันและกันอันเป็นผลมาจากปฏิสัมพันธ์ที่แข็งแกร่ง ซึ่งได้รับการไกล่เกลี่ยโดยอนุภาคที่เรียกว่า กลูออน

**อ้างอิง**
หมวดหมู่:ฟิสิกส์นิวเคลียร์
หมวดหมู่:ฟิสิกส์อนุภาค
หมวดหมู่:หลักการสำคัญของฟิสิกส์
หมวดหมู่:แรง
ปักษาวายุ

ปักษาวายุ (Garuda)  ภาพยนตร์ไทยแนวแอ็คชั่นไซไฟ ออกฉายเมื่อวันที่ 1 เมษายน พ.ศ. 2547 อำนวยการสร้างโดยอาร์ เอส.ฟิล์ม แอนด์ ดิสทริบิวชั่น กำกับการแสดงโดย มณฑล อารยางกูร นำแสดงโดย  ศรราม เทพพิทักษ์, ซาร่า เล็กจ์

**เนื้อเรื่อง**
ลีน่า นักโบราณคดีสาวชาวครึ่งไทย-ฝรั่งเศส เป็นลูกสาวของนักโบราณคดีชาวฝรั่งเศสที่เคยค้นพบ โครงกระดูกสัตว์โบราณยุคเดียวกับไดโนเสาร์ ที่มีโครงร่างคล้ายกับสัตว์ในเทพปกรณัมของภูมิภาคเอเชียอาคเนย์ ลีน่าได้สูญเสียพ่อไปพร้อมกับซากดังกล่าว หลังจากพ่อของเธอถูกกล่าวหาว่าเหลวไหล นั่นทำให้ลีน่าฝังใจในเรื่องนี้และมุ่งมั่นที่จะพิสูจน์ให้ทุกคนได้เห็นว่า สิ่งที่พ่อเธอค้นพบนั้นไม่ใช่เรื่องเหลวไหล
ในปี พ.ศ. 2548 ในระหว่างที่ลีน่าและทิม เพื่อนนักโบราณคดีชาวฝรั่งเศส กำลังขุดค้นนั้น ไม่ทราบมาก่อนเลยว่าจะเป็นที่เดียวกับที่ทางการได้ทำรถไฟใต้ดินเฟส 2 และพบกับนายทหารลึกลับกลุ่มหนึ่ง ที่นำโดย แทน ซึ่งไม่เป็นมิตรเลย และพยายามไล่เธอกลับไป โดยพยายามบอกว่า สิ่งที่เธอตามหานั้นอาจจะไม่ใช่แค่สัตว์ธรรมดา ๆ หากแต่เป็นสัตว์ประหลาดที่น่าสะพรึงกลัว มีพลานุภาพในการทำลายล้างสูง ก่อนที่มันจะปรากฏตัวออกมาใจกลางกรุงเทพมหานคร เมืองหลวงของประเทศไทย และมันไล่ล่าพวกเขา

**นักแสดง**
 ศรราม เทพพิทักษ์ รับบท แทน- ซาร่า เล็กจ์ รับบท ลีน่า
*แดเนียล บรูซ เฟรเซอร์ รับบท ทิม- ชลัฏ ณ สงขลา รับบท ไกร- สุทธิพงษ์ สามคุ้มพิมพ์ รับบท วิทย์- ปิยะ วิมุกตายน รับบท หาญ- สุทธิพร เมธา รับบท กล้า- พีรนันท์ โกตน รับบท พล
*ญาณี ตราโมท รับบท ดร.วิชัย
นักแสดงรับเชิญ
*ไพโรจน์ สังวริบุตร รับบท หัวหน้าของแทน
*ทศพล ศิริวัฒน์ รับบท พนักงานรถไฟใต้ดิน
*นพดล ทรงแสง รับบท พนักงานรถไฟใต้ดิน

**การสร้างและเสียงวิจารณ์**
ปักษาวายุ เป็นภาพยนตร์แอ็คชั่นไซไฟทริลเลอร์ ที่นับเป็นเรื่องแรกของไทยที่ถ่ายทำในระบบดิจิตอล เหมือนกับภาพยนตร์ระดับโลกหลาย ๆ เรื่อง และจัดเป็นภาพยนตร์สัตว์ประหลาดยักษ์เรื่องแรกของไทย ที่สร้างตัวสัตว์ประหลาด คือ ครุฑ จากวรรณคดีของไทยหลายเรื่อง และเป็นผลงานการแสดงครั้งแรกของซาร่า เล็กจ์     
แต่เมื่อเข้าฉายแล้ว เสียงวิจารณ์ส่วนใหญ่เป็นไปในทางลบแทบทั้งสิ้น ไม่ว่าจะเป็นบทภาพยนตร์ที่อ่อน ไม่สมเหตุสมผล รวมถึงเอฟเฟกต์ที่ใช้ ตลอดจนโครงเรื่องที่เหมือนกับ Reign of Fire ภาพยนตร์สัญชาติอังกฤษในปี ค.ศ. 2002 เป็นต้น

**อ้างอิง**

**ดูเพิ่ม**
  ข้อมูลของภาพยนตร์เรื่อง ปักษาวายุ ในเว็บไซต์หนังดี- title=ปักษาวายุ (2004)- title=ปักษาวายุ
*00412
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ที่กำกับโดย มณฑล อารยางกูร
หมวดหมู่:ภาพยนตร์สัตว์ประหลาดไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไซไฟไทย
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์โดยอาร์เอสฟิล์ม
เอพีไอคาร์โกแอร์ไลน์

เอพีไอคาร์โกแอร์ไลน์ ย่อมาจาก Air People International Cargo Airline เป็นบริษัทขนส่งอากาศยานสัญชาติไทย ซึ่งร่วมมือกับประเทศบังคลาเทศ ให้บริการเที่ยวบินขนส่งสินค้าระหว่างประเทศไทยกับเมืองธากา ประเทศบังคลาเทศ

**ฝูงบิน**
ณ เดือนมีนาคม พ.ศ. 2565 ฝูงบินของเอพีไอคาร์โกแอร์ไลน์มีดังนี้

**จุดหมายปลายทาง**
เปิดบินขนส่งสินค้าระหว่างประเทศไทยและประเทศบังคลาเทศ 3 อาทิตย์ต่อครั้ง

** ดูเพิ่ม**
 เว็บไซด์ของสายการบิน API Cargo Airline
*ขนส่งอากาศยาน
หมวดหมู่:สายการบิน
หมวดหมู่:สายการบินสัญชาติไทย
หมวดหมู่:บริษัทไทยที่ก่อตั้งในปี พ.ศ. 2529
หมวดหมู่:สายการบินที่ก่อตั้งในปี พ.ศ. 2529
โลตัสโน้ตส์

โลตัสโน้ตส์ (Lotus Notes) เป็นโปรแกรมที่ใช้ในการช่วยจัดการงานธุรกิจ ขององค์กรต่างๆ โปรแกรมนี้สร้างโดยกลุ่มไอบีเอ็ม (IBM Group) ประโยชน์ที่ใช้จะมีในเรื่องของ อีเมล, ตารางนัดหมาย, แชต สำหรับภายในองค์กร รวมถึงเป็นแหล่งความรู้ ข่าวสารภายในองค์กรอีกด้วย  โลตัสโน้ตส์สามารถใช้งานได้ทั้งแบบออนไลน์ และออฟไลน์ด้วย  จะเหมาะมากกับองค์กรใหญ่ๆ ที่มีพนักงานจำนวนมาก  สามารถแจ้งข้อมูลข่าวสารถึงพนักงานแต่ละคนได้อย่างรวดเร็ว บนฐานข้อมูลเดียวกัน  สามารถนัดประชุม กำหนดสถานที่ประชุม,  จองสถานที่ประชุม ได้ด้วย
อาจมีการใช้เป็นตารางนัดหมาย แจ้งเตือนการนัดหมายต่างๆ ได้ดีเยี่ยม
หมวดหมู่:ซอฟต์แวร์
หมวดหมู่:ไอบีเอ็ม
มัธยมศึกษา

มัธยมศึกษา (ย่อว่า ม.; secondary education) เป็นลำดับการศึกษาขั้นที่ 3 รองจากระดับ ประถมศึกษา และแบ่งเป็น 2 ช่วงชั้น คือ ช่วงมัธยมศึกษาปีที่ 1 ถึงมัธยมศึกษาปีที่ 3 เรียกว่ามัธยมศึกษาตอนต้น (มักเรียกโดยย่อว่า ม.ต้น) เทียบเท่ากับ grade 7-9 และช่วงมัธยมศึกษาปีที่ 4 ถึงมัธยมศึกษาปีที่ 6 เรียกว่ามัธยมศึกษาตอนปลาย (มักเรียกโดยว่า ม.ปลาย) เทียบเท่ากับ grade 10-12 โดยการศึกษาในขั้นนี้มุ่งเน้นให้ผู้เรียนมีความรู้ทางด้านวิชาการและวิชาชีพให้เหมาะสมกับวัย ความต้องการ ความสนใจ เพื่อให้ผู้เรียนเกิดความเข้าใจและรู้จักเลือกอาชีพที่เป็นประโยชน์แก่ตนเองและสังคม การศึกษาระดับนี้ใช้เวลาเรียนหกปี โดยผู้เรียนจะมีอายุระหว่าง 13–18 ปี โดยผู้เรียนจบในระดับมัธยมศึกษานี้สามารถไปประกอบอาชีพที่เหมาะสมกับวัยและความสามารถ หรือศึกษาต่อในระดับอุดมศึกษา ในระดับมัธยมศึกษาตอนต้น ผู้เรียนเลือกเรียนกลุ่มวิชาการหรือวิชาชีพตามความถนัดของตนเอง ในระดับมัธยมศึกษาตอนปลายผู้เรียนสามารถเรียนกลุ่มวิชาที่ผู้เรียนชื่นชอบเพื่อยึดเป็นอาชีพได้

**อ้างอิง**
หมวดหมู่:การศึกษา
หมวดหมู่:นโยบายการศึกษา
โจเซฟ เชริดัน เล ฟานิว

โจเซฟ เชริดัน เล ฟานิว
โจเซฟ ทอมัส เชริดัน เล ฟานิว (Joseph Thomas Sheridan Le Fanu; 28 สิงหาคม พ.ศ. 2357 - 7 กุมภาพันธ์ พ.ศ. 2416) เป็นนักประพันธ์แนวกอทิกชาวไอริชเชื้อสายฝรั่งเศสแห่งศตวรรษที่ 19 มีชายาว่า "บิดาแห่งเรื่องสยองขวัญของอังกฤษ" ผลงานเรื่องสั้นเรื่อง Camilla ไว้ด้วย เป็นผลงานอมตะและเป็นต้นแบบให้นักเขียนรุ่นหลังหลายคน รวมไปถึงแบรม สโตกเกอร์ (Bram Stoker) นับว่าเล ฟานิวเป็นผู้บุกเบิกนวนิยายสยองขวัญ ส่งต่อไปให้นักเขียนในยุควิกตอเรีย (ช่วงปี พ.ศ. 2380-2444) พัฒนารูปแบบต่อไป

**ประวัติ**
โจเซฟ เชริดัน เล ฟานิว เกิดที่กรุงดับลิน ประเทศไอร์แลนด์ เรียนกฎหมายที่วิทยาลัยทรินิตี กรุงดับลิน เป็นนักเรียนดีเด่นและนักกิจกรรม เมื่อเรียนจบแล้วถูกเรียกตัวให้มาทำงานที่ศาล แต่เขาปฏิเสธเพราะอยากจะทำงานวรรณกรรมมากกว่า เขาเริ่มทำงานเป็นนักข่าวในปี พ.ศ. 2380 ปีต่อมาเรื่องสั้นสยองขวัญเรื่องแรกของเขาก็ได้รับการตีพิมพ์ในนิตยสาร Dublin University Magazine ชื่อว่า The Ghost and the Bone-Setter และต่อมาไม่กี่ปี เล ฟานิวก็ก้าวหน้าในอาชีพจนกลายเป็นแถวหน้าในวงการสื่อสิ่งพิมพ์ เป็นเจ้าของและมีหุ้นส่วนในหนังสือพิมพ์หลายหัว อาทิ The Warder, Statesman, Dublin Evening Mail, Dublin University Magazine
เขาได้อาศัยช่องทางที่เขาเป็นเจ้าของและหุ้นส่วนในการตีพิมพ์ผลงานของตัวเอง และแสดงความคิดทางการเมืองแบบอนุรักษนิยม เขาแต่งงานกับลูกสาวของหัวหน้าทนายความแห่งกรุงดับลิน ชื่อซูแซนนา เบนเนตต์ในปี พ.ศ. 2386 มีบุตรด้วยกัน 4 คน ภายหลังภรรยาของเขามีอาการทางโรคประสาทและเสียชีวิตในปี พ.ศ. 2401 ทำให้เล ฟานิวเสียใจมาก กล่าวโทษตนเองว่าเป็นต้นเหตุการตายของภรรยา เขาใช้ชีวิตสันโดษ แยกตัวจากสังคม ใช้ชีวิตอยู่ที่บ้านและสำนักงาน ในช่วงที่เขาเก็บตัวเขาได้ออกผลงานเรื่องสั้นและนิยายออกมาจำนวนมาก อาทิ All in the Dark, A Lost Name, The Wyvern Mystery และ Willing to Die  และผลงานเด่นคือเรื่อง In a Glass Darkly ซึ่งรวมนิยายขนาดสั้นเรื่อง Camilla ไว้ด้วย เป็นเรื่องราวเกี่ยวกับแวมไพร์เลสเบี้ยน ซึ่งกลายเป็นผลงานอมตะและเป็นต้นแบบให้แบรม สโตเกอร์ ผู้เขียน Dracula ด้วย
เล ฟานิวกลับสู่ชนบทในไอร์แลนด์ และเป็นแรงบันดาลใจให้เพื่อนของเขา แพทริก เคนเนดี เขียนเรื่อง D.U.M. เล ฟานิวเสียชีวิตในวันที่ 7 กุมภาพันธ์ พ.ศ. 2416 ที่ดับลิน

**อ้างอิง**
  โจเซฟ เชริดัน เล ฟานิว date=2013-06-11  sarakadee.com
หมวดหมู่:นักเขียนนวนิยายชาวไอริช
หมวดหมู่:นักเขียนเรื่องสั้นชาวไอริช
หมวดหมู่:บุคคลจากดับลิน